[{"text_idx": "#000001", "text": "Developing the future workforce of Wales"}, {"text_idx": "#000009", "text": "Wrth ddysgu sgiliau mewn ffordd hyblyg fel hyn, bydd y dysgwyr mewn sefyllfa dda i gwblhau eu rhaglenni dysgu pan godir y cyfyngiadau symud."}, {"text_idx": "#000011", "text": "Yn ystod y cyfnod clo, nid ydynt yn gallu trefnu cyfarfodydd wyneb-yn-wyneb a\u0302\u2019u dysgwyr sy\u2019n perthyn i dri dosbarth: ar ffyrlo neu eu swydd wedi\u2019i dileu; yn dal i weithio a heb lawer o amser i barhau i ddysgu oherwydd pwysau gwaith yn y rheng flaen; ac yn gweithio fel arfer naill ai gartref neu yn eu gweithle arferol."}, {"text_idx": "#000014", "text": "Mae\u2019r ffyrdd newydd o weithio wedi bod o fudd, nid yn unig i\u2019r dysgwyr, ond i\u2019r darparwyr hyfforddiant hwythau sydd wedi gwella\u2019u sgiliau a datblygu rhai newydd."}, {"text_idx": "#000015", "text": "Jeff Protheroe yw cyfarwyddwr gweithrediadau\u2019r NTfW, sef sefydliad y mae dros 70 o ddarparwyr dysgu seiliedig ar waith o safon uchel yn aelodau ohono ac sydd a\u0302 chysylltiadau a\u0302 miloedd o gyflogwyr ledled Cymru."}, {"text_idx": "#000016", "text": "\u201cMae\u2019n gyfnod heriol a phryderus ond mae darparwyr dysgu\u2019n brysurach nag erioed ac maen nhw\u2019n haeddu clod am newid eu ffordd o weithio dros nos,\u201d meddai. \u201cMae\u2019r ffyrdd newydd o weithio yn effeithiol iawn oherwydd mae\u2019r darparwyr yn gwasgu llawer iawn o waith i\u2019w diwrnod trwy beidio a\u0302 gorfod teithio o le i le."}, {"text_idx": "#000017", "text": "\u201cPan godir y cyfyngiadau symud, dylem fod mewn lle gwell o lawer o ran gweithio\u2019n ddigidol a ffyrdd newydd o weithio a bydd hynny\u2019n fanteisiol yn y pen draw. Mae dysgwyr wedi dangos awydd mawr i barhau a\u0302\u2019u prentisiaethau a\u2019u hyfforddeiaethau.\u201d"}, {"text_idx": "#000019", "text": "Dywedodd Gweinidog yr Economi, Trafnidiaeth a Gogledd Cymru, Ken Skates: \u201cMae prentisiaid a hyfforddeion yn gwneud cyfraniad sylweddol at economi Cymru a byddant yn hollol hanfodol wrth i ni ddod dros yr argyfwng hwn.\n\u201cEin nod ni yw, nid yn unig adennill ein sefyllfa flaenorol ar o\u0302l y pandemig, ond cyrraedd sefyllfa well trwy greu economi genedlaethol lle caiff cyfoeth a ffyniant eu rhannu\u2019n fwy cyfartal ledled Cymru \u2013 mae gan brentisiaid a hyfforddeion ran allweddol i\u2019w chwarae yn hyn.\n\u201cEr bod hwn yn gyfnod eithriadol o heriol, mae wedi tynnu sylw at ddoniau, ymroddiad a gwytnwch anhygoel y darparwyr hyfforddiant sy\u2019n cefnogi pobl yma yng Nghymru. Rydym yn cydnabod eu cyfraniad ac mae eu hymdrechion yn rhoi hyder i mi yn y dyfodol.\u201d"}, {"text_idx": "#000020", "text": "Dywedodd John Nash, cadeirydd dros dro NTfW, ac un o gyfarwyddwyr TSW Training ym Mhen-y-bont ar Ogwr: \u201cRydym yn croesawu\u2019r ffaith fod Gweinidog yr Economi, Ken Skates, yn cydnabod y rhan allweddol y bydd prentisiaid a hyfforddeion yn ei chwarae wrth i ni adfer economi Cymru, oherwydd gwyddom y gall effeithiau dirwasgiad amharu\u2019n fawr ar bobl ifanc."}, {"text_idx": "#000021", "text": "\u201cWrth i ni ailgychwyn ar o\u0302l y pandemig, bydd mwy o angen sgiliau nag erioed ar Gymru. Mae\u2019r NTfW a\u2019i aelodau\u2019n barod i gydweithio\u2019n agos a\u0302\u2019r Gweinidog a\u2019i di\u0302m i gyfrannu at gynlluniau Llywodraeth Cymru ar gyfer adferiad economaidd ac i ddiogelu dyfodol prentisiaid a hyfforddeion yng Nghymru.\u201d"}, {"text_idx": "#000022", "text": "Un o\u2019r darparwyr hyfforddiant sydd wedi addasu\u2019n sydyn i\u2019r cyfnod clo yw Inspire Training o Abertawe. Mae\u2019r cwmni\u2019n cyflogi 21 aelod o staff sy\u2019n darparu rhaglenni Hyfforddeiaethau, Ymgysylltu a Lefel 1, i 150 o ddysgwyr, llawer ohonynt a\u0302 rhwystrau\u2019n eu hatal rhag dysgu."}, {"text_idx": "#000026", "text": "\u201cMae\u2019r staff yn dal wrthi\u2019n datblygu adnoddau ac yn sicrhau bod yr holl ddysgwyr ar y trywydd iawn, a\u2019u bod yn ddiogel ac yn iach yn y cyfnod anodd hwn,\u201d meddai\u2019r rheolwr gyfarwyddwr Gavin Earley. \u201cRydym yn cadw mewn cysylltiad rheolaidd a\u0302 dysgwyr y teimlwn y gallent fod yn agored i niwed."}, {"text_idx": "#000028", "text": "\u201cMae eu lles meddyliol yn bwysig i ni. Mae tiwtoriaid a staff yn cymryd galwadau ffo\u0302n gyda\u2019r nosau ac ar benwythnosau gan wybod eu bod yn bwysig i\u2019r dysgwyr. Mae\u2019r berthynas sydd gennym a\u0302\u2019r dysgwyr yn talu ar ei chanfed."}, {"text_idx": "#000032", "text": "Roedd ganddi ganmoliaeth i Inspire Training am eu cefnogaeth yn ystod y cyfnod clo, gyda\u2019r staff yn cadw mewn cysylltiad i holi sut oeddent a sut oedd y gwaith yn dod ymlaen. Bu\u2019n cymryd rhan mewn cyfarfodydd Zoom a Facetime gyda\u2019r cwmni a\u2019r hyfforddeion eraill."}]